Միրոսլավ Բալկա

**Միրոսլավ Բալկա** (լեհերեն՝ **Miroslaw Balka**, ), լեհ ժամանակակից քանդակագործ և ներածման արվեստի ներկայացուցիչ։ Զբաղվում է նաև նկարչությամբ, փորձարարական ֆիլմեր է նկարահանում։ Վարշավայի գեղարվեստի ակադեմիայի պրոֆեսոր է։ Ապրում և ստեղծագործում է Օտվոցկում։

## Կենսագրություն
Միրոսլավ Բալկան ծնվել է Լեհաստանի մայրաքաղաք Վարշավայում։ 1985 թվականին ավարտել է Վարշավայի գեղարվեստի ակադեմիան։ 1986-ից 1989 թվականներին աշխատել է *Consciousnes Neue Bieriemiennost* ստեղծագործական խմբում։ 1991 թվականին, հաղթելով հայտարարված ստեղծագործական մրցույթում, արժանացել է գերմանական Կրեֆելդ քաղաքի արվեստի թանգարանի (*Kunstmuseum Krefeld*) մրցաթոշակին։ Բեռլինի արվեստի ակադեմիայի անդամ է։ Վարշավայի գեղարվեստի ակադեմիայում ղեկավարում է տարածական գործունեության արվեստանոց-ստուդիան։ Նրա ստեղծագործությունները ցուցադրվել են աշխարհի բազմաթիվ հեղինակավոր պատկերասրահներում ու թանգարաններում։ Հիշարժան է հատկապես 2009 թվականի հոկտեմբերի 13-ին Լոնդոնի *Թեյթ մոդեռն* (*Tate Modern*) պատկերասրահի գլխավոր՝ *Turbine Hall* ցուցասրահում *Unilever* բազմազգ ընկերության նախաձեռնությամբ կազմակերպված *How It Is* խորագիրը կրող ցուցահանդեսը, ինչպես նաև 2017 թվականին Լոձում, Միլանում, Լևերկուզենում կազմակերպված հետահայաց ցուցահանդեսները՝ 30-ամյա ստեղծագործական գործունեության հատընտիր աշխատանքների ընդգրկումով (ի դեպ, միլանյան *CROSSOVER* ցուցահանդեսը The New York Times-ը համարել է տարվա մշակութային խոշորագույն ու կարևորագույն իրադարձություններից մեկը)։

## Ստեղծագործությունները
[thumb|260px|''Աղբյուր'', 2008. ''Kröller-Müller Museum'', [Նիդերլանդներ]]

Միրոսլավ Բալկայի ստեղծագործության ասպարեզները բազմաբնույթ են, բայց դրանցից հիմնականները համարվում են քանդակագործությունն ու ներդրման արվեստը (*installation*): Որպես քանդակագործ նա գնացել է հոր ու պապի ոտնահետքերով, որոնք շիրմաքարեր պատրաստող վարպետներ էին։ Միրոսլավի ստեղծագործությունների թեմաները գլխավորապես առնչվում են պատմական ցավալի դրվագներին, ծանր հիշողություններին, մասնավորապես՝ Երկրորդ համաշխարհային պատերազմի հետ կապված հիշողություններին։

Սկզբնական շրջանում Բալկան ստեղծել է ֆիգուրատիվ արվեստի գործեր, հետագայում անցել աբստրակտ, մոնումենտալ ձևերի։ Բոլոր դեպքերում նրա ստեղծագործությունների նյութը մնացել և մնում են մարդկային գոյության, կյանքով լեցուն մարմնի, մահվան ու քայքայման, անհատական ու կոլեկտիվ հիշողության թեմաները; Արվեստագետն իր քանդակներում հաճախ օգտագործում է պողպատ, ցեմենտ, աղ, փրփրուն ռետին, գործվածքներ։

## Անհատական ցուցահանդեսներ (ընտրովի)
* 2019&nbsp;— *Random Access Memory*, White Cube, Լոնդոն
* 2017&nbsp;— *DIE SPUREN*, Museum Morsbroich, Լևերկուզեն
* 2017&nbsp;— *CROSSOVER/S*, Pirelli Hangar Bicocca, Միլան
* 2015&nbsp;— *NERW. KONSTRUKCJA*, MS1 արվեստի թանգարան, Лодзь
* 2014&nbsp;— *DIE TRAUMDEUTUNG 75,32m AMSL*, Freud Museum, Լոնդոն
* 2014&nbsp;— *Fragment*, Galeria Labirynt, Լյուբլին
* 2013&nbsp;— *Fragment*, Centre for Contemporary Art / Vinzavod, Moskwa
* 2011&nbsp;— *Fragment*, Akademie der Künste, Բեռլին և Վարշավայի ժամանակակից արվեստի կենտրոն
* 2010&nbsp;— *ctrl*, Monasterio San Domingo de Silos / Museo Reina Sofia, Մադրիդ
* 2010&nbsp;— *Wir Sehen Dich*, Kunsthalle, Կարլսռուե
* 2009&nbsp;— *Topography*, Modern Art Oxford, Օքսֆորդ
* 2009&nbsp;— *How It Is*, Turbine Hall, Unilever Series, Tate Modern, Լոնդոն
* 2007&nbsp;— *Cruzamento*, Museo de Arte Moderna, Ռիո դե Ժանեյրո
* 2006&nbsp;— *Lichtzwang*, Kunstsammlung Nordrhein Westfalen K21, Դյուսելդորֆ
* 2004&nbsp;— *Bon voyage*, Musée d'Art Moderne at Contemporain, Ստրասբուրգ
* 2001&nbsp;— *Around 21˚15'00"E 52˚06'17"N +GO-GO (1985—2001)*, SMAK, Գենտ oraz Zachęta, Warszawa
* 2000&nbsp;— *Between meals*, The National Museum of Art, Օսակա
* 1997&nbsp;— *Selection,* Museet for Samtidskunst, Осло
* 1995&nbsp;— *Dawn*, Tate Britain, Լոնդոն
* 1994&nbsp;— *37.1,* The Lannan Foundation, Լոս Անջելես
* 1994&nbsp;— *Laadplatform + 7 werken* (*Die Rampe*), Van Abbemuseum, Էյնդհովեն
* 1994&nbsp;— *Rampa*, արվեստի թանգարան, Լոձ
* 1992&nbsp;— *36,6*, The Renaissance Society, Չիկագո

## Պարգևներ
* Բեմադրող արվեստագետների և կոմպոզիտորների միության 100-ամյակի մրցանակ (2018)
* Լեհական ռադիոյի երրորդ ալիքի ադամանդ () (2017)
* Մարիա և Լուկաշ Հիրշովիչների մրցանակ (2016)
* Լեհաստանի Վերածննդի շքանշանի ասպետի սպայական խաչ (2014)
* Լեհական տնտեսության պատվո մարգարիտ () «Մշակույթ» անվանակարգում (2013)
* Մազովյան վոևոդության Կիպրիան Կամիլ Նորվիդի անվան մրցանակ (2012)
* Լեհաստանի մշակույթի և ազգային ժառանգության նախարարի ամենամյա մրցանակ (2009)
* Լեհաստանի արտաքին գործերի նախարարության դիպլոմ՝ աշխարհում Լեհաստանի առաջադիմության գործում ներդրած ակնառու ավանդի համար (2009)
* *Paszport Polityki* (լեհական *Polityka*  ամենշաբաթյա հանդեսի հեղինակավոր ամենամյա մրցանակ) (1995)
* *Miesa van der Rohe* մրցաթոշակ (1991)

## Պատկերասրահ

Mirosław Bałka; Św. Wojciech.jpg|Սբ. Վոյցեխ
Mirosław Bałka - 190x60x70,7 x (12x9x9).jpg|190x60x70,7 x (12x9x9)
Mirosław Bałka, Pamiątka I Komunii Świętej.jpg|Ի հիշատակ առաջին սուրբ հաղորդության
MS Estonia Memorial Galarkyrkogarden Stockholm.jpg|*Galarkyrkogarden* հուշակոթողը Ստոկհոլմում 
Umedalen Miroslav Balka.jpg|


## Գրականություն
* *Miroslaw Balka: Wir sehen dich*, Staatliche Kunsthalle Karlsruhe, Julian Heynen, Regine Heß, Verlag f. mod. Kunst; Auflage: 1 (1. Juni 2010) (englisch), ISBN 978-38698-4112-0
* *Miroslaw Balka: Topography* von Suzanne Cotter, Modern Art Oxford (englisch) 2009
* *Displacements: Miroslaw Balka Doris Salcedo Rachel Whiteread* (englisch) ISBN 978-18952-3552-4
* *Lichtzwang* von Julian Heynen und Miroslaw Balka, K21 Snoeck Verlag; (deutsch), 2006

## Ծանոթագրություններ

## Արտաքին հղումներ
*Պաշտոնական կայքէջը
*Biography of Balka on Tate website 
*''How It Is'' at Tate Modern
*''Marges'' at FRAC Centre
*Profile at culture.pl
*Miroslaw Balka's solo exhibition at White Cube Mason's Yard London, review by art critic Kostas Prapoglou for Aesthetica Magazine, May 2014

Կատեգորիա:Լեհ արվեստագետներ
Կատեգորիա:Լեհ նկարիչներ
Կատեգորիա:Լեհ քանդակագործներ
Կատեգորիա:Լեհաստանի արվեստ
Կատեգորիա:Նկարիչներ այբբենական կարգով
Կատեգորիա:Վարշավայի գեղարվեստի ակադեմիայի շրջանավարտներ
Կատեգորիա:Քանդակագործներ